Hindia vanelo

La Ruĝbrida vanelo aŭ Hindia vanelo (Vanellus indicus) estas birdo de la familio de ĥaradriedoj kaj ordo de ĥaradrioformaj.

 Disvastiĝo 
Ĝi reproduktiĝas el Irako orienten tra tropika Azio. Kelkaj nordaj reproduktantoj estas migrantaj, sed la cetera populacio estas sidloka escepte por eventuala sezona ioma disiĝo. 

Tiu specio malpliiĝas en sia okcidenta teritorio, sed estas multnombra en granda parto de tropika Azio, kie videblas en preskaŭ ĉiu malseka medio. Tiu specio preferas marĉojn kaj similajn akvajn mediojn.

 Aspekto 
eta|maldekstre|230ra|Hindia vanelo.
Ili estas facile videblaj kaj rekoneblaj birdoj. 

Ili estas grandaj vadbirdoj, tiel grandaj kiel Eŭrazia vanelo, sed kun nigraj krono, gorĝo, kolo, brusto kaj vostopinto. 

La supra vizaĝo, malantaŭa kolo, flankoj, ventro kaj vosto estas blankaj -ĉio kiel strio ekde la okuloj malantaŭen- kaj la flugiloj kaj dorso estas brunaj, sed supre kun verdecaj nuancoj kaj en antaŭa flugilo kun violecaj. 

Beko -kun nigra pinto- kaj vizaĝaj bridoj -ĝis okuloj- estas ruĝegaj kaj la longaj kruroj estas flavaj. 

Ĝia alloga aspekto bone kongruas kun ties bruema naturo, per laŭta kaj kvazaŭ skoldanta alvoko.

 Kutimaro 
eta|maldekstre| Vanellus indicus aigneri - MHNT
La ino demetas 3-4 makuletajn okrajn ovojn en surgrunda truo.

La manĝo de la Hindia vanelo estas ĉefe de insektoj, helikoj kaj aliaj senvertebruloj, kiuj estas bekoplukitaj el la grundo. La specio manĝas kaj tage kaj nokte.

Bildaro

 Referencoj 


Kategorio:Vanellus
Kategorio:Birdoj de Azio